Kate en William slaan asems weg in Hollywood | SARIE
Kate en William slaan asems weg in Hollywood	deur Madge Booth
Kate het asems weggeslaan in 'n rok deur Alexander McQueen en Jimmy Choo-skoene. Daarmee saam het sy kandelaar-oorbelle aangehad wat koningin Elizabeth vir haar geleen het. Die BAFTA-banket met die tema 42 Britte om dop te hou is in die Belasco, 'n art deco-teater in Los Angeles, gehou. Prins William is die president van BAFTA en hy het al die gaste laat lag toe hy sy toespraak begin het deur te sê hy wil Colin Firth bedank vir die perfekte woorde vir die begin van 'n toespraak – "I have a voice" – uit The King's Speech. Dié Oscar-bekroonde film gaan oor sy oupagrootjie, koning George VI, wat 'n spraakprobleem gehad het.
Sondag het die hertog en hertogin 'n brunch bygewoon wat deur die Tusk Trust, 'n liefdadigheidsorganisasie wat veral fokus op natuurbewaring in Afrika, gehou is. Reese Witherspoon en Jennifer Garner het ook die geleentheid bygewoon. Klik hier vir meer foto's van die BAFTA Banket
n Vriendin het my ingeteken op Sarie, en dit verryk my lewe So! Ek kan absoluut nie wag dat my Sarie moet kom nie! Dankie vir n puik tydskrif! Julle verskaf my hope leeSgenot!!
Dit is so verfrissend om bietjie weer te kan sien en lees van 'n jong paartjie en hulle elke dag lewe! Dit is 'n welkome verandering op die elke se "doom & gloom" Dankie!